**ΦΙΛΕΚΠΑΙΔΕΥΤΙΚΗ ΕΤΑΙΡΕΙΑ**

**Α΄ ΑΡΣΑΚΕΙΟ ΓΕΝΙΚΟ ΛΥΚΕΙΟ ΨΥΧΙΚΟΥ**

**ΧΗΜΕΙΑ**

**Εξεταστέα ύλη**

Η εξεταστέα ύλη στο μάθημα Χημεία Γενικής Παιδείας Α΄ Λυκείου, από το βιβλίο: «Χημεία Α΄ Ενιαίου Λυκείου» των Λιοδάκη – Γάκη (**Έκδοση 2014**), είναι η εξής:

***Εξετάζονται οι παράγραφοι*:**

**ΚΕΦΑΛΑΙΟ 1:**

§ 1.3 (σελίδες 14 – 15: **ατομικός αριθμός – μαζικός αριθμός – ισότοπα**

**Εξετάζονται οι αντίστοιχες ασκήσεις από τις σελίδες 33, 37 και 38.**

**ΚΕΦΑΛΑΙΟ 2:**

Εισαγωγή (σελίδα 43), § 2.1 (σελίδες 44 - 46), § 2.2 (σελίδες 47 – 50, **εκτός από τη χρησιμότητα του Περιοδικού Πίνακα στη σελ. 50**), § 2.3 (σελίδες 52 – 61, § 2.4 (σελίδες 62 - 66)

**Εξετάζονται οι αντίστοιχες ασκήσεις από τις σελίδες 70 έως και 79.**

**ΚΕΦΑΛΑΙΟ 3:**

§ 3.5 (σελίδες 100– 105, **δεν εξετάζεται η εφαρμογή της σελίδας 105**)

**Εξετάζονται οι αντίστοιχες ασκήσεις από τις σελίδες 113 έως και 122.**

**ΚΕΦΑΛΑΙΟ 4:**

Εισαγωγή (σελίδα 127), § 4.1 (σελίδες 128 - 135), § 4.2 (μόνο η τελευταία γραμμή της σελίδας 138 και οι σελίδες 139 και 140), § 4.3 (σελίδες 141 – 146),§ 4.4 (σελίδες 147 - 149, **εκτός των ασκήσεων στις οποίες η ουσία που δίνεται ή ζητείται δεν είναι καθαρή**)

**Εξετάζονται οι αντίστοιχες ασκήσεις από τις σελίδες 158 έως και 166.**

**Τρόπος εξέτασης**

Στα μαθήματα Φυσική και Χημεία στις Α΄ και Β΄ τάξεις Ημερήσιου Γενικού Λυκείου και στο μάθημα Φυσική Ομάδας Προσανατολισμού Θετικών Σπουδών της Β΄ τάξης Ημερησίου Γενικού Λυκείου η εξέταση γίνεται ως εξής:

Ι. Στους μαθητές δίνονται τέσσερα (4) θέματα από την εξεταστέα ύλη που καθορίζονται ως εξής:

α) Το πρώτο θέμα αποτελείται από πέντε (5) ερωτήσεις αντικειμενικού τύπου, με τις οποίες ελέγχεται η γνώση της θεωρίας σε όσο το δυνατόν ευρύτερη έκταση της εξεταστέας ύλης.

β) Το δεύτερο θέμα αποτελείται από δύο (2) ερωτήσεις, με τις οποίες ελέγχεται η κατανόηση της θεωρίας και οι ικανότητες και δεξιότητες που απέκτησαν οι μαθητές κατά την εκτέλεση των εργαστηριακών ασκήσεων ή άλλων δραστηριοτήτων που έγιναν στο πλαίσιο του μαθήματος. Με τις ερωτήσεις μπορεί να ζητηθεί από τους μαθητές να αναπτύξουν την απάντησή τους ή να απαντήσουν σε ένα ερώτημα κλειστού τύπου και να αιτιολογήσουν την απάντησή τους.

γ) Το τρίτο θέμα αποτελείται από άσκηση εφαρμογής της θεωρίας, η οποία απαιτεί ικανότητα συνδυασμού και σύνθεσης εννοιών, θεωριών, τύπων, νόμων και αρχών και μπορεί να αναλύεται σε επιμέρους ερωτήματα.

δ) Το τέταρτο θέμα αποτελείται από ένα πρόβλημα ή μία άσκηση, που απαιτεί ικανότητα συνδυασμού και σύνθεσης γνώσεων, αλλά και ανάπτυξη στρατηγικής για τη διαδικασία επίλυσής του. Tο πρόβλημα αυτό ή η άσκηση μπορεί να αναλύονται σε επιμέρους ερωτήματα.

ΙΙ. Η βαθμολογία κατανέμεται ανά είκοσι πέντε (25) μονάδες στο καθένα από τα τέσσερα θέματα. Ειδικότερα, στο πρώτο θέμα κάθε μία ερώτηση βαθμολογείται με 5 μονάδες και στο δεύτερο θέμα η πρώτη ερώτηση βαθμολογείται με 12 μονάδες και η δεύτερη με 13 μονάδες. Στο τρίτο και τέταρτο θέμα η κατανομή της βαθμολογίας στα επιμέρους ερωτήματα μπορεί να διαφοροποιείται ανάλογα με το βαθμό δυσκολίας και καθορίζεται στη διατύπωση των θεμάτων.